เร่ขายฝัน

✨  **เพลง : เร่ขายฝัน**

* **อัลบั้ม :** *เอกเขนก (2530)*
* **คำร้อง :** ประภาส ชลศรานนท์
* **ทำนอง :** ประภาส ชลศรานนท์
* **เรียบเรียง :** ทรงวุฒิ จรูญเรืองฤทธิ์
* **ขับร้อง :** วัชระ ปานเอี่ยม
* **บันทึกเสียง :** ห้องบันทึกเสียงบัตเตอร์ฟลาย
* **บริษัทเทป :** บริษัทคีตาแผ่นเสียง เทป จำกัด

## **เนื้อเพลง**

### **Videos**

เฉลียง - เร่ขายฝัน อัลบั้ม - เอกเขนก -Official MV-คอนเสิร์ต คอนเทสต์ - เร่ขายฝัน - เฉลียง (2530)
## **เบื้องหลังของมิวสิกวิดีโอ**

* *ดูรายละเอียดเพิ่มเติมได้ที่ : พ.ศ. 2529 – 2531*

**‘เอกเขนก’ โดนใจคนฟังด้วยเนื้อร้อง-ทำนองที่แสนจะเป็น เฉลียง** คือทำนองฟังสบายๆ แต่สอดแทรกแง่คิดไว้ในเนื้อร้องเช่นเดียวกับเทปชุดแรก และที่ได้รับการกล่าวขวัญกันมาก ก็คือมิวสิกวิดีโอเพลง **‘เร่ขายฝัน’** ที่ออกฉายทางโทรทัศน์หลังจากเทปวางแผงได้ไม่นาน ประภาส ชลศรานนท์ ทำหน้าที่เขียนบทและกำกับการแสดงมิวสิกวิดีโอเพลงนี้เอง โดยได้ **เกรียงไกร กาญจนโภคิน** และ **อิทธิสุนทร วิชัยลักษณ์** มาเป็นผู้ช่วย

**‘เร่ขายฝัน’** เป็นมิวสิกวิดีโอที่ยาวถึง 9 นาที เพื่อจะเล่าสิ่งที่ประภาสคิดไว้แต่ใส่ลงไปในเพลงไม่หมด ใช้ทีมงานและผู้แสดงรวมแล้วไม่ต่ำกว่า 200 คน และใช้งบประมาณ 2 แสนบาท ซึ่งแม้จะค่อนข้างมากแต่ก็ไม่เพียงพอต่อโปรดักชั่นขนาดใหญ่อย่างนั้น สถานที่ อารมณ์ เหตุการณ์ คือหลังสงครามโลกครั้งที่ 3 ที่ได้รับอิทธิพลมาจากหนังฝรั่ง 2 เรื่อง คือ MAD MAX ผสมผสานกับ ESCAPE FROM NEWYORK

*“จะว่าเลียนก็ใช่ ล้อเลียนเลย”* ประภาสบอก *“ผมว่าจุดนี้เป็นภาพที่คนยอมรับ ผมไม่ต้องบอกเลยว่า ในปี 2800 มีสงคราม ผมไม่ต้องบอกเลย พอเห็นแต่งตัวยังเงี้ย ทุกคนรู้เลยว่า มันมาจากซากอะไรซักอย่าง”*

มิวสิกวิดีโอ ‘เร่ขายฝัน’ นอกจากสมาชิกทั้ง 5 คนของเฉลียงจะเป็นตัวนำแสดงแล้ว ยังมีตัวประกอบเป็นน้องๆ จากคณะสถาปัตย์ จุฬาฯ และจากมหาวิทยาลัยศิลปากร อีกส่วนหนึ่งเป็นนัก ศึกษาจากระยอง และยังไปจ้างนักกล้ามอีก 2-3 คน ให้เดินไปเดินมาผ่านหน้ากล้องด้วย ประภาสบอกว่า *“ส่วนใหญ่ใช้ชวนๆ เอา มา...มาสนุกกัน น้องๆ ศิลปากร น้องๆ ที่ระยอง ไม่มีค่าตัวนะ เสร็จแล้วเดี๋ยวไปกินเหล้ากัน ประมาณนั้น”*

การถ่ายทำใช้สถานที่บริเวณเขาลูกรังริมเส้นทางสนามพัทยาเซอร์กิต จังหวัดชลบุรี เขตติดต่อกับจังหวัดระยอง ซึ่งเป็นภูมิประเทศที่แห้งแล้ง เหมาะเจาะกับบรรยากาศแห้งแล้งในเรื่อง โดยมีการลากซากเครื่องบินเก่าจากกรุงเทพฯ ไปประกอบฉาก และใช้ไม้เสาเข็มจำนวนมากสร้างเมืองจำลอง ใช้เวลาถ่ายทำกันถึง 2 วันเต็มๆ ท่ามกลางอุปสรรคมากมายรวมทั้งฝน ที่ทำให้ภาพความแห้งแล้งที่ต้องการกลับกลายเป็นโคลนเฉอะแฉะ

1/9
ประภาส ชลศรานนท์อธิบายเกี่ยวกับความคิดในการสร้างสรรค์มิวสิกวิดีโอเรื่องนี้ว่า *“คนเราทุกคนมีความฝันที่ต่างกัน ไม่ต้องฝันไกลอะไรมาก อย่างนาย ก. นี่อาจอยากกินสเต๊กมาก ไม่เคยมีโอกาสได้กินเลย ถ้าได้กินนั่นคือฝันเค้าเลยละ ซึ่งกับนาย ข. อาจกินทุกวันเลยก็ได้ ในสิ่งหนึ่งเนี่ยอาจจะเป็นความฝันของใครอีกกลุ่มหนึ่งก็ได้ ผมจึงสมมติ ให้สิ่งหนึ่งเป็นความฝันของคนกลุ่มหนึ่ง ซึ่งสำหรับเราอาจจะเห็นเป็นเรื่องธรรมดา*

*ผมสร้างลูกโป่งขึ้นมา ผมมองว่าลูกโป่งนี่ไม่มีอะไรเลย มีแต่ยางอันนึง แล้วก็อัดลมเข้าไปแล้วก็ลอย ลอยเหมือนสังคมนึงในยุคหนึ่ง อาจจะเห็นเป็นเทพเจ้า เหมือนกับที่เราเห็นอะไรบางอย่าง เป็นเทพเจ้า ก็เลยสมมติสถานการณ์อันหนึ่งขึ้นมา*

*ทางสากลเขายอมรับว่า หลังสงครามโลกครั้งที่ 3 จะไม่เหลืออะไรแล้ว จริงๆ ไม่รู้เป็นยังไง แต่หนังกี่เรื่องๆ ก็ออกมาอย่างนี้ ไอ้เทคโนโลยีเนี่ยมันอาจจะเหลือเครื่องบิน ซึ่งชนรุ่นหลังไม่รู้ แล้วว่ามันเป็นอะไร อาจจะคิดว่าเป็นสถาปัตยกรรมอย่างหนึ่ง*

*พวกเฉลียงก็เป็นพวกเร่ขายของเก่าๆ อะไรเรื่อยเปื่อย แต่ของในนั้นมีอยู่อย่างหนึ่ง ซึ่งเขาก็คิดว่ามันไม่มีประโยชน์อะไรมากคือลูกโป่ง แต่มันไปพ้องกับความฝันของพวกเขา (คนเถื่อน) ซึ่ง เขาเคยเห็นแต่บนผนัง แล้วก็นับถือว่ามันเป็นเทพเจ้า ก็เกิดเรื่องราวอะไรขึ้นมา”*

**แล้วทีมงานทุกคนก็หายเหนื่อยเป็นปลิดทิ้ง** หลังจากทุ่มเทแรงกายและแรงสมองในการทำงาน เมื่อมิวสิกวิดีโอเพลง ‘เร่ขายฝัน’ ได้รับรางวัลมิวสิกวิดีโอยอดเยี่ยมจากคณะกรรมการโทรทัศน์ทองคำ และได้รับรางวัลมิวสิกวิดีโอยอดเยี่ยมของสมาคมผู้กำกับศิลป์กรุงเทพฯ (B.A.D.Awards) ประจำปี 2530 ขณะที่ปกเทปซึ่งเป็นผลงานการออกแบบของพิเศษ ไทยา-นันท์ ก็ได้รับรางวัล Packaging ดีเด่นจากสมาคมผู้กำกับศิลป์กรุงเทพฯ (B.A.D.Awards) เช่นกัน

## **รางวัล**

* **รางวัลโทรทัศน์ทองคำ ครั้งที่ 2 ประจำปี พ.ศ. 2530**
	+ รางวัลมิวสิกวิดีโอดีเด่น (เพลง "เร่ขายฝัน" กำกับโดย ประภาส ชลศรานนท์)

* **สมาคมผู้กำกับศิลป์กรุงเทพฯ (B.A.D. Awards) ประจำปี พ.ศ. 2530**
	+ รางวัลมิวสิกวิดีโอยอดเยี่ยม (เพลง "เร่ขายฝัน" กำกับโดย ประภาส ชลศรานนท์)

## **ประวัติการบันทึกเสียง**

* **บันทึกเสียงครั้งที่ 1 อัลบั้ม เอกเขนก**
	+ **ร้องโดย** เฉลียง
	+ **เรียบเรียง** ทรงวุฒิ จรูญเรืองฤทธิ์

* **บันทึกครั้งที่ 2 อัลบั้ม ต่างบ้าน ต่างคน บนเฉลียง**
	+ **ร้องโดย** Non Toxic
	+ **เรียบเรียง** ทรงวุฒิ จรูญเรืองฤทธิ์

* **บันทึกครั้งที่ 3 อัลบั้ม Academy Fantasia ปฏิบัติการเร่ขายฝัน**

* **บันทึกครั้งที่ 4 ดัดแปลงเนื้อประกอบโฆษณา Scott**

* **บันทึกเสียงครั้งที่ 5 เพลงประกอบละครเวที เดอะ เลเจนด์ ออฟ เร่ขายฝัน เฉลียง เดอะ มิวสิคัล**

* **บันทึกเสียงครั้งที่ 6 อัลบั้ม เจี๊ยบ เฉลียงริมน้ำ**
	+ **ร้องโดย** วัชระ ปานเอี่ยม

## **แหล่งข้อมูลอื่น**

* ***เร่ขายฝัน*** ทางเว็บไซต์ prapas.com
* ***เร่ขายฝัน* ทาง JOOX**
* ***เร่ขายฝัน* ทาง Spotify**
* ***เร่ขายฝัน* ทาง Deezer**
* ***เร่ขายฝัน* ทาง Apple Music**
* ***เร่ขายฝัน* ทาง YouTube Music**
* ***เร่ขายฝัน* ทาง Sanook Music**
* ***ห้องภาพ - มิวสิควิดิโอเร่ขายฝัน : เอกเขนก (2530)***
* **มิวสิควีดีโอ “เร่ขายฝัน” Music Meet Motion MV10: ใครอยากมีฝันล้อมวงตรงเข้ามา**
* **คุยเล่นเป็นเรื่อง แบบเจี๊ยบเจี๊ยบ l REACT MV เร่ขายฝัน - เฉลียง**
* https://www.facebook.com/photo?fbid=723854799742656&set=a.187050946756380